**ДО**

**ГОСПОДИН ГЕОРГИ СТОЯНОВ**

**ПРЕДСЕДАТЕЛ НА ПОСТОЯННАТА**

**РАБОТНА ГРУПА ЗА УПРАВЛЕНИЕ НА РИСКА**

**ПРИ МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**бул. „ХРИСТО БОТЕВ” № 55**

**гр. СОФИЯ 1000**

**Д О К Л А Д**

От **ВЕЛИНА ПАНЧЕВА** – директор на

Областна дирекция „Земеделие“ – Пловдив

**ОТНОСНО:** Състоянието на системата за управление на рисковете в Областна дирекция „Земеделие“ – Пловдив

**УВАЖАЕМИ ГОСПОДИН СТОЯНОВ,**

Настоящият доклад за дейността по управление на риска в ОД „Земеделие“ – Пловдив е изготвен в съответствие с изискванията на Стратегията за управление на риска на Министерство на земеделието, храните и горите.

Съдържанието на Годишният доклад за дейността по управление на риска на ОД „Земеделие“ – Пловдив за 2020г включва данни за:

* Предприетите действия във връзка с процеса по управление на рисковете;
* Изпълнението на планираните действия, заложени в Риск-регистъра на ОД „Земеделие“ – Пловдив, информация за ефективността им и в случай, че те не са били ефективни, анализ на причините за това;
* Настъпили промени в описаните в Риск-регистъра;
* Нововъзникнали обстоятелства, които могат да предизвикат промяна в отразените в Риск-регистъра;
* Компетентността на служителите по отношение управлението на рисковете (информация за преминали обучения)
* спазени ли са срокове за изготвяне на докладите.

ОД „Земеделие“ – Пловдив като второстепенен разпоредител с бюджетни кредити към министъра на земеделието, храните и горите има дългосрочна визия за развитието на политиката, обвързана с възраждане на българското селско стопанство и превръщане на земеделието в привлекателен бизнес; с изграждането на конкурентни и икономически устойчиви земеделски стопанства чрез реализиране на Общностната политика за стабилно подобряване и недопускане сътресения на пазарите на земеделски продукти; с оптимизиране използването на земеделските зами и защита на интересите на българския земеделски сектор и производители; запазване и повишаване ефективността от земеделското производство, чрез съблюдаване на европейските норми и отчитане на българската специфика и въвеждане на щадящи околната среда иновационни технологии; развитие на биологичното земеделие.

Политиката на ОД „Земеделие“ – Пловдив в дългосрочен план е насочена към постигането на стратегическите цели на Министерството на земеделието, храните и горите и постигане на основната стратегическа цел: Провеждане на държавната политика в областта на земеделието, храните и горите, хидромелиорациите и мерките за борба с ерозията, и прилагането на Общата селскостопанска политика на Европейския съюз на територията на област Пловдив.

В краткосрочен план, политиката на Дирекцията е насочена към насърчаване развитието на конкурентоспособно земеделие и жизнеспособни селски райони, при устойчиво управление на природните ресурси и спазване на високи стандарти за безопасност на храните и хуманно отношение към животните.

Добрата репутация на ОД „Земеделие“ – Пловдив изисква всеки служител да защитава добросъвестно интересите на дирекцията, да доказва висок професионализъм при изпълнение на възложените му задачи, да представя и популяризира цели, функции и инициативи /дейности/.

Разпределението на ресурсите, необходими за осъществяването на управление на риска в ОД „Земеделие“ – Пловдив са ясно определени за всяко управленско ниво и всяка структурна единица.

В допълнение към други оперативни функции, които те изпълняват, всички участващи в управлението на риска имат ясно определени задължения по координация на политиката/стратегията за управление на риска, включени в длъжностните им характеристики.

1. **Период на оценка на дейността по управление на риска**

Областна дирекция „Земеделие" – Пловдив подпомага министъра на земеделието, храните и горите при провеждането на държавната политика в областта на земеделието и горите, както и при прилагането на Общата селскостопанска политика на Европейския съюз (ОСП на ЕС) на територията на област Пловдив.

Дейността на дирекцията се осъществява на основата на принципите: законност, откритост, достъпност, ефективност, отговорност и отчетност.

Основната цел и отговорност на ръководството на ОД „Земеделие“ – Пловдив е да управлява Дирекцията така, че да обслужва гражданите, като изразходва публичните средства максимално ефективно, ефикасно и икономично. Степента на ефективност на въведените системи за финансов контрол оказва пряко влияние върху качеството на управление и постигането на целите, стоящи за изпълнение пред ОД „Земеделие“ – Пловдив.

1. **Предприети действия във връзка с процеса по управление на риска в ОД „Земеделие“ – Пловдив**

1. Управлението на риска в ОД „Земеделие“ – Пловдив се осъществяваше в съответствие със Стратегия за за управление на риска в Министерство на земеделието, храните и горите в изпълнение на изискванията на Закона за финансовото управление и контрол в публичния сектор (ЗФУКПС), в която са представени целите на организацията и са описани процесите по идентифициране, оценка, анализ и реакция на рисковете, както и изискванията за тяхното документиране и отчитане. Прилагането на този механизъм осигури единен и ефективен подход за управление на рисковете в ОД „Земеделие“ – Пловдив насочен към изпълнението и целите на организацията, както и на целите на Министерство на земеделието, храните и горите.

2. С определянето на стратегическите и оперативни цели, са идентифицирани и съответните рискове, които могат да застрашат постигането им. Идентифицираните рискове са оценени по показателите „влияние“ и „вероятност“ в съответствие със Стратегията за управление на риска в системата на Министерство на земеделието, храните и горите.

Процесът по управление на риска се документира, съгласно методологията по финансово управление и контрол. Актуализирането на Риск-регистъра на ОД „Земеделие“ – Пловдив, се извършва веднъж годишно, като разпознаването на потенциалните рискове е съществено при предвиждането на подходящите ответни действия. Отговорните служители са запознати със съществените рискове на Дирекцията и избраната от ръководството ответна реакция. Ефективните и адекватни контролни дейности от страна на ръководството на ОД „Земеделие“ – Пловдив ограничават съществените рискове и имаме увереност в постигане на целите на организацията.

Като второстепенен разпоредител с бюджет, администрацията ни среща сериозно затруднение при управлението на някои рискове, основно свързани с ограничен бюджет и недостатъчни финансови ресурси, липса на политика, която осигурява набиране и задържане на служители с висока квалификация и опит чрез предлагане на адекватно и конкурентно трудово възнаграждение или чрез мерки за повишаване в длъжност, недостатъчно участие в специализирани обучения за повишаване на квалификацията и др.

3. В изпълнение на Стратегията за управление на риска в Министерство на земеделието, храните и горите бе извършен преглед на идентифицираните рискове в Риск-регистър за 2019 г. и бе изготвен **актуализиран Риск-регистър за 2020 г.**, в който бяха отразени:

* идентифицираните съществени рискове за дейността на организацията;
* оценката на тяхното влияние и вероятност;
* предприетите действия /реакции на риска/;
* рисковете, които остават да съществуват след предприемане на описаните действия /остатъчни рискове/ и тяхната оценка;
* допълнителните действия за понижаване на остатъчните рискове;
* сроковете за изпълнение на допълнителните действия и служителите, отговорни за тяхното изпълнение.
1. **Изпълнение на планираните действия, заложени в регистъра на**

**риска за 2019г.** **Настъпили промени в описаните в регистрите рискове.**

Управлението на риска е неразделна част от дейността на ОД „Земеделие“ – Пловдиви мястото му е определено посредством стратегията и бюджета. То присъства в обучението и развитието на персонала, както и във всички оперативни процеси.

Осигуряването на ефективност на процеса по управление на рисковете изисква текущо и наблюдение (мониторинг) на всеки негов етап и периодично докладване на идентифицираните рискове и предприетите действия за тяхното намаляване (реакции).

За осъществяване на систематично наблюдение Директорът на ОД „Земеделие“ – Пловдив и служителите на ръководни длъжности преглеждат ежегодно целия риск-регистър.

Целта на процеса по мониторинг и докладване в дирекцията е да наблюдава дали рисковия профил (вероятността и влиянието на идентифицираните рискове) се променя и да дава увереност на ръководителя на организацията, че процеса по управление на риска остава ефективен във времето и са предприети необходимите действия за намаляване на риска до приемливо за организацията ниво.

За успешното наблюдение и оценяване на процеса по управление на рисковете в ОД „Земеделие“ – Пловдив се извършва следните действия:

1. Комуникация и обмена на информация между всички нива и служители в организацията относно идентифицираните рискове;

2. Директорите на дирекции, съобразно компетентностите им извършват постоянно наблюдение на рисковите фактори и своевременно докладват на Директор ОД“Земеделие**“-**Пловдивза състоянието им.

3. Отговорността по наблюдението и информиране, относно състоянието на рисковите фактори е елемент от преките задължения на директорите на дирекции

4.Директорът на ОД“Земеделие**“** предприема превантивни и последващи действия на основание информацията от тези доклади.

При изпълнението на дейностите по управление на риска директор ОД „Земеделие“ – Пловдив еопределил Риск – мениджър, служител на ръководна длъжност, който координира процеса по управление на рисковете и това е директор на дирекция „Административно-правна, финансово-стопанска дейност и човешки ресурси“.

Създаден е Комитет по управление на риска, в който участват директорите на дирекции, главен юрисконсулт, служител отговарящ за риск-регистъра, служители от дирекция „АПФСДЧР“ и ГД „Аграрно развитие“.

Комитет по управление на риска периодично разглежда функциите и дейностите в ОД „Земеделие“ – Пловдив във връзка с целите й и идентифицира свързаните с тях рискове. Комитетът докладва на Директор ОД „Земеделие“ – Пловдивза констатираните и оценени като най-съществени рискове в стратегически аспект. Въз основа на докладваното директора на ОД „Земеделие“ – Пловдивпредприема действия за намаляване на рисковете чрез:

- издаване на заповеди;

- създаване на комисии за действие;

- въвеждане на строг режим на наблюдение на проблема и други;

През 2020г. бяха идентифицирани и оценени основните рискове, които могат да настъпят и да повлияят на процеса на постигане на целите на Дирекцията. Бяха актуализирани Вътрешни правила за оценка и управление на риска в ОД „Земеделие“ – Пловдив.

Предприети са съответните действия, предвидени в изготвения през 2019г. Риск-регистър на ОД „Земеделие“ – Пловдив. Считам, че действията са били ефективни и са минимизирали идентифицираните рискове, които ОД „Земеделие“ – Пловдив може самостоятелно да управлява.

Преобладаваща част от идентифицираните рискове и предложените в Риск-регистъра действия, могат да бъдат управлявани ефективно на ниво ОД „Земеделие“ – Пловдив. Рисковете, които Дирекцията не може да управлява самостоятелно, основно са свързани с извършването на нормативни промени и финансовия риск-бюджетен или планирането на средства по бюджета на ОД „Земеделие“ – Пловдив за финансово обезпечаване изпълнението на значими цели и задачи. Управлението на тези рискове, зависи от Министерство на земеделието, храните и горите като първостепенен разпоредител с бюджет. Поради ограниченият бюджет на Дирекцията средствата изразходени за обучение на служителите бяха минимални, а ниското ниво на заплащане на труда на служителите доведе до значително текучество на кадри – предимно млади хора.

1. **Нововъзникнали обстоятелства, които могат да предизвикат промяна в отразените в регистрите рискове**

Не са настъпили значими промени на идентифицираните в регистъра рискове. Във връзка с възникналата през 2020г. пандемия от COVID-19 и наложените от здравните власти мерки за безопасност, е идентифициран нов риск, свързан със здравето на работещите в администрацията, както и потребителите на нейните услуги.

В Риск-регистъра на ОД „Земеделие“ – Пловдив за 2021г. е заложен и нов риск във връзка с възложените на дирекцията нови ангажименти по Закона за розата.

Създадената организация по управление на риска в ОД „Земеделие“ – Пловдив гарантира своевременното идентифициране на промени във външните и вътрешните фактори, които могат да повлияят на управляваните рискове.

1. **Компетентността на служителите по отношение управлението на рисковете (информация за преминали обучения)**

През месец септември 2020г. наши служители преминаха обучение по Проект с наименование „Усъвършенстване на системата за финансово управление и контрол и функцията по вътрешен одит в публичния сектор“, което се проведе в периода 24-25 септември 2020г. в гр. Девин, на тема „Представяне на актуализираните указания в областта на финансовото управление и контрол в публичния сектор“.

В резултат на това обучение се направи оценка и анализ на рисковете в съществуващите и нововъзникналите дейности и се подготви Стратегия за управление на рисковете в ОД „Земеделие“ – Пловдив. Изготвиха се „Формуляр за идентифициране на рискове”, „Формуляр за индивидуална оценка на рисковете”, Риск-регистър, План за управление на риска , актуализира се състава на Комитет по условие на риска и се изготви Календар на заседанията на Комитетът по управление на риска в ОД „Земеделие“ – Пловдив.

Прилагане на съществуващите контролни действия – реакция на рисковете за намаляването им до приемливо равнище да се извършва със съдействието на съответните функционални ръководители в ОД „Земеделие“ – Пловдив. Изградената контролна среда в системата за финансово управление и контрол в ОД „Земеделие“ – Пловдив до голяма степен изпълнява ролята на превантивна защита срещу настъпване на вероятни рискове за функциониране на администрацията и на осигурителната система.

Налични ключови контролни дейности – част от контролната среда, са установените вътрешни правила за разрешаване, одобряване, оторизиране, предварителен контрол, осчетоводяване, наблюдение, антикорупционни процедури, достъп до активи, достъп до информация, съпоставяне на данни и др.

**ПРИЛОЖЕНИЕ:** Риск-регистър на Областна дирекция „Земеделие“ – Пловдив